钦定古今图书集成/明伦汇编/氏族典/第233卷 > 《郑樵通志》 > 以字为氏〈晋人字〉
## 钦定古今图书集成/明伦汇编/氏族典/第233卷 > 《郑樵通志》 > 以字为氏〈晋人字〉

张氏世仕晋，晋分为三，又世仕韩，此即晋之公族以
字为氏者。《谱家》谓黄帝子少昊青阳氏第五子挥为
弓正，观弧星始制弓矢，主祀弧星，赐姓张氏，此非命
姓氏之义也。按晋有解张字张侯，自此晋国世有张
氏，则因张侯之字以命氏，可无疑也。赵有张谈，韩有
张开地，赵、韩分晋，皆张侯之裔也。汉有张耳、张释之，
后周改赐叱罗氏，隋复旧。